ΚΑΝΟΝΙΣΜΟΣ (ΕΚ) αριθ. 860/96 ΤΗΣ ΕΠΙΤΡΟΠΗΣ της 10ης Μαΐου 1996 για τροποποίηση του κανονισμού (ΕΚ) αριθ. 1430/95 για τον καθορισμό των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά, εκτός από αυτές που χορηγούνται για τις προστιθέμενες ζάχαρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 13 παράγραφος 8 και το άρθρο 14 παράγραφος 5,

Εκτιμώντας:

ότι στον κανονισμό (ΕΚ) αριθ. 1430/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 272/96 (4), καθορίζονται ποσότητες για τις οποίες μπορούν να ζητηθούν πιστοποιητικά εξαγωγής εκτός από εκείνα που έχουν ζητηθεί στο πλαίσιο της επισιτιστικής βοήθειας 7

ότι ο κανονισμός (ΕΚ) αριθ. 1429/95 της Επιτροπής, της 23ης Ιουνίου 1995, περί λεπτομερειών εφαρμογής των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά εκτός από αυτές που χορηγούνται για τις προστιθέμενες ζάχαρες (5), όπως τροποποιήθηκε από τον κανονισμό (ΕΚ) αριθ. 341/96 (6), προβλέπει τα στοιχεία βάσει των οποίων καθορίζονται οι ποσότητες στις οποίες μπορούν να δοθούν επιστροφές 7 ότι, για λόγους διαφάνειας, ενδείκνυται να γνωρίσουν οι επιχειρηματίες τη σημερινή κατάσταση των ποσοτήτων αυτών 7

ότι, για να είναι δυνατή η δυναμικότερη εξέλιξη των εξαγωγών των προσωρινά διατηρημένων κερασιών και των ζαχαροπήκτων κερασιών θα πρέπει, για τα προϊόντα αυτά, να αυξηθούν οι επιστροφές και να μειωθούν ανάλογα οι προβλεπόμενες ποσότητες, μέχρις εξαντλήσεως των ορίων του προϋπολογισμού που είχαν αρχικά προβλεφθεί 7

ότι ο κανονισμός (ΕΚ) αριθ. 462/93 του Συμβουλίου, της 11ης Μαρτίου 1996, περί αναστολής των κανονισμών (ΕΟΚ) αριθ. 990/93 και (ΕΚ) αριθ. 2471/94 και καταργήσεως των κανονισμών (ΕΚ) αριθ. 2472/94 και (ΕΚ) αριθ. 2815/95, σχετικά με τη διακοπή των οικονομικών και χρηματοπιστωτικών σχέσεων με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο), με τις προστατευόμενες από τα Ηνωμένα Έθνη περιοχές εντός της Δημοκρατίας της Κροατίας και με τις περιοχές της Δημοκρατίας της Βοσνίας-Ερζεγοβίνης που βρίσκονται υπό τον έλεγχο των σερβοβοσνιακών δυνάμεων (7), έχει αναστείλει τον κανονισμό (ΕΟΚ) αριθ. 990/93 7 ότι, κατά συνέπεια, δεν μπορεί να διατηρηθεί η αναφορά στον τελευταίο αυτό κανονισμό στις υποσημειώσεις του παραρτήματος του κανονισμού (ΕΚ) αριθ. 1430/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1430/95 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 233 της 30. 9. 1995, σ. 69.

(3) ΕΕ αριθ. L 141 της 24. 6. 1995, σ. 32.

(4) ΕΕ αριθ. L 36 της 14. 2. 1996, σ. 15.

(5) ΕΕ αριθ. L 141 της 24. 6. 1995, σ. 28.

(6) ΕΕ αριθ. L 48 της 27. 2. 1996, σ. 8.

(7) ΕΕ αριθ. L 65 της 15. 3. 1996, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ

>ΘΕΣΗ ΠΗΝΑΚΑ>